**Nyilvános pályázati kiírás önkormányzati tulajdonban lévő ingatlan értékesítésére**

Pályázat kiírója: Kalocsa Város Önkormányzata (6300-Kalocsa, Szent István király út 35.)

Pályázat lebonyolítója: Kalocsai Polgármesteri Hivatal (6300-Kalocsa, Szent István király út 35.)

Ingatlan adatai:

Kalocsa Külterület 0715/10 hrsz.- a) kivett tanya 570 nm nagyságú 0 AK, b) gyümölcsös és épület 620 nm nagyságú 2.69. AK, földrészlet összesen 1190 nm nagyságú ingatlan (ismertebb nevén: Jenei ház, Meszes ),

**Cím: Kalocsa, Meszes**

Ingatlan jellemzői:

 Az ingatlan Kalocsa-Meszes Duna partján a Meszesi úton a gát védett oldalán helyezkedik el. Az ingatlan földhivatali besorolása szerint egy helyrajzi számon, de kettő részből áll. Az egyik része kivett tanya besorolású, ami 570 m2-es, a másik 620 m2 gyümölcsös és épület, ami 2,69Ak kataszteri értékű. A természetben a tanya rész egy lakóépületből és egy garázsból áll, a kert részen egy rossz szerkezeti állapotú tároló áll, aminek statikai felülvizsgálata szükségessé válik. Az értékbecslés ezt az épületet nem értékeli, mivel a bontás vagy a gazdaságosan kivitelezhető felújítás lehetősége a statikai szakvélemény alapján dönthető el.

Az 1900-as évek elején épült teraszos parasztház az utcára merőlegesen áll, a bal oldali

oldalhatáron, utcafronton. Az épület külső szemrevételezés alapján megfelelő statikai állapotú, a tető a falazat, a nyílászárók ellátják a feladatukat, de felújítandó, korszerűsítendő állapotú. Az utca szilárd burkolatú, nyaralókkal, vendéglátóhelyekkel beépített. Az épület bejárata déli tájolású. Az épület sík területen helyezkedik el, a talaj agyagos. Az ingatlan kerítéssel körbekerített. A kőporozás ép, a homlokzati szigetelést az épület nem kapott. Az épület nyeregtetős. A környezet gondozott.

**Ingatlan minimális vételára: 30 000 000,- Ft**

Az ingatlan megtekinthető: 2025. november 4. napján előzetes egyeztetést követően a helyszínen. Bejelentkezés: 0670-333-0867 telefonszámon, Mihály Miklósnál.

Az ingatlant elővásárlási jog: terheli (Magyar Állam képviseletében MNV Zrt.) / nem terheli.

A pályázattal kapcsolatban felvilágosítás kérhető: 78-601-301/108-as mellék Dr. Látó Anita

 aljegyző, telefonon, hétfő, szerda, péntek 8-12 óra között.

Az ajánlatok benyújtásának helye: Kalocsai Polgármesteri Hivatal- I. emelet 1. iroda (Jegyzői iroda)

A pályázatok benyújtásának ideje: 2025. november 6-tól 2025. november 20 –ig hétfő, szerda, péntek 8-12 óra. Hiánypótlásra nincs lehetőség!

Ajánlati kötöttség az ajánlati határidőt követő 60 napig áll fenn.

Az ajánlatokat egy példányban eredetiben aláírva kell megtenni a mellékelt ajánlattételi nyomtatványon.

Ajánlati biztosíték: 3 000 000,- Ft, melynek összege a nyertes pályázó esetén a vételárba beszámít, a nem nyertes pályázók esetén 15 napon belül visszatérítésre kerül. A biztosítékot Kalocsa Város Önkormányzata 11732040-15336938 számú számlájára kell megfizetni, a megjegyzésben feltüntetni: „ajánlati biztosíték Jenei ház Meszes”.

Az ajánlatok bontása:

A pályázati határidő leteltét követő testületi ülésen, várhatóan november végén.

A pályázatokat a Képviselő-testület bírálja el, a pályázók írásban értesítésre kerülnek.

A szerződéskötés az eredmény közlésétől számított 15 napon belül. Amennyiben a határidőben nem kerül sor a szerződés megkötésére, akkor a Kiíró jogosult a soron következő legmagasabb összeget megajánlott pályázóval szerződést kötni.

A vételár fizetésének módja: A szerződés aláírásától számított 30 napon belül átutalással az önkormányzat által megadott számlaszámra. Amennyiben az ellenérték megfizetése részben, vagy egészben pénzintézeti kölcsön igénybevételével történik, 30 nappal hosszabbítható.

A szerződéskötéssel járó költségek (pl.: ügyvédi díj, ingatlanbejegyzési költségek) a vevőt terhelik.

A pályázat kiírója fenntartja a jogát, hogy az eljárást indokolás nélkül eredménytelennek minősíti.

Kiíró fenntartja, hogy a nyertes ajánlattevő visszalépése esetén a soron következő legmagasabb ajánlattevővel köthet szerződést.

A pályázati kiírásban nem szabályozott esetekben az önkormányzat vagyonáról és a vagyongazdálkodás rendjéről szóló 5/2012. (VII.23.) önkormányzati rendelet szabályai az irányadók.

**Pályázati adatlap**

A pályázattal érintett ingatlan:…………………………………………………….

A megajánlott vételár:……………………………………………………………..

Ajánlattevő neve:………………………………………………………………….

Telefonos elérhetősége: ……………………………………………………………

Ajánlattevő címe:………………………………………………………………….

Nem természetes személy esetén

képviselője:…………………………………………………………………………

Nyilatkozat, hogy pályázat nyertesség esetén 15 napon belül a szerződés megkötésre kerül és a teljes vételár 30 napon belül megfizetésre kerül / további 30 napos hosszabbítási kérelem a fizetésre pénzintézeti hitel felvétel miatt.

Nem természetes személy pályázó esetén csatolni szükséges arról szóló nyilatkozatot, hogy a pályázó átlátható szervezetnek minősül, továbbá 30 napnál nem régebbi, hiteles cégkivonatot, a
képviseletre jogosult aláírási címpéldányát.

Az önkormányzat adatvédelmi tájékoztatója az alábbi linken tekinthető meg:

http://www.kalocsa.hu/wp-content/uploads/2021/06/ADATVEDELMI-TAJEKOZTATO2.pdf

Kijelentem, hogy a pályázati kiírást megismertem, annak tartalmát elfogadom.

Dátum: …………………

 …………………………………..

 aláírás